കൊറോണ: രാജ്യത്ത് 41,965 പുതിയ രോഗികള്, പകുതിയിലേറെയും കേരളത്തില്, ഇന്നലെ മാത്രം വാക്സിന് സ്വീകരിച്ചത് ഒരു കോടിയിലധികം പേര് ന്യൂഡല്ഹി: രാജ്യത്ത് കഴിഞ്ഞ 24 മണിക്കൂറിനിടെ 41,965 പേര്ക്ക് കൂടി കൊറോണ സ്ഥിരീകരിച്ചു. ഇതോടെ രാജ്യത്തെ ആകെ രോഗബാധിതരുടെ എണ്ണം 3,28,10,845 ആയി. രാജ്യത്തെ പ്രതിദിന രോഗികളില് പകുതിയിലേറെയും കേരളത്തിലാണ്. കഴിഞ്ഞ 24 മണിക്കൂറിനിടെ കേരളത്തില് 30,203 പേര്ക്കാണ് രോഗം സ്ഥിരീകരിച്ചത്. രാജ്യത്തിന് ആശ്വാസമായി കഴിഞ്ഞ കുറച്ച് ദിവസങ്ങളിലായി രോഗമുക്തി നേടുന്നവരുടെ എണ്ണത്തില് തുടര്ച്ചയായ വര്ദ്ധനവാണ് രേഖപ്പെടുത്തുന്നത്. 33,964 പേര്ക്കാണ് കഴിഞ്ഞ 24 മണിക്കൂറിനിടെ രോഗം ഭേദമായത്. 3,19,93,644 പേര് ഇതുവരെ രോഗമുക്തി നേടി. 3,78,181 പേരാണ് വിവിധ ഇടങ്ങളില് രോഗം ബാധിച്ച് ചികിത്സയില് കഴിയുന്നത്. അതിനിടെ രാജ്യത്ത് വാക്സിനേഷന് പുരോഗമിക്കുകയാണ്. ഇതുവരെ രാജ്യത്ത് 65,41,13,508 പേര് വാക്സിനേഷന്റെ ഭാഗമായിട്ടുണ്ടെന്ന് ആരോഗ്യമന്ത്രാലയം അറിയിച്ചു. ഇന്നലെ മാത്രം ഒരു കോടിയിലധികം പേരാണ് വാക്സിന് സ്വീകരിച്ചത്. കഴിഞ്ഞ ദിവസം കൊറോണയെ തുടര്ന്ന് 460 മരണങ്ങളാണ് റിപ്പോര്ട്ട് ചെയ്തത്. രാജ്യത്തെ ആകെ കൊറോണ മരണം 4,39,020 ആയി. കഴിഞ്ഞ 24 മണിക്കൂറിനിടെ 16,06,785 സാമ്ബിളുകളാണ് രാജ്യത്ത് വിവിധ ആരോഗ്യ കേന്ദ്രങ്ങളില് പിരിശോധിച്ചത്. ഇതോടെ രാജ്യത്ത് ആകെ പരിശോധിച്ച സാമ്ബിളുകളുടെ എണ്ണം 52,31,84,293 ആയി ഉയര്ന്നു.